OzLabs/hebrew-wiki-articles huggingface dataset:
קופץ לשניה

קופץ לשניה הוא אלבומו הרביעי של דני סנדרסון, שיצא בדצמבר 1990.

== רקע ==
לאחר אלבומו הקודם "חכם על קטנים", שהתאפיין במוזיקה אלקטרונית, חזר סנדרסון הן לסגנונו המקורי והן לשיטות ההקלטה המסורתיות. בנוסף, הוא חזר לעבודה עם נגניו.

האלבום מתאפיין במוזיקת רוק התואמת את התקופה, ובאופי אינטימי יותר מקודמיו. הלהיט הגדול ביותר מהאלבום, "זה הכל בשבילך", הוא דואט עם הזמרת מזי כהן, בעבר שותפתו של סנדרסון בלהקת גזוז. השיר זכה להצלחה אדירה, הפך לאחד השירים המזוהים ביותר עם סנדרסון, וזכה במקומות הראשונים במספר מצעדי שירי סנדרסון שנערכו לאורך השנים. שירים נוספים שהצליחו מתוך האלבום הם "היא אני והוא", "תהיה ריאלי", "הבית האפור" ו"היא חולה".

== רשימת השירים ==
כל השירים נכתבו והולחנו על ידי דני סנדרסון. מלבד היא חולה : דני סנדרסון ומנחם זילברמן

== קרדיטים ==
עיבודים והפקה מוזיקלית: דני סנדרסון

משתתפים:
* תופים : ישראל נחום
* בס : אריה וולניץ
* גיטרות: דני סנדרסון
* קלידים : רועי זוארץ

קולות:

"כמה קצב" : הראלה בר ואופירה יוספי

"הבית האפור" ו"היא חולה": דני סנדרסון

"היא אני והוא" : דני סנדרסון ואריה וולניץ

"תהיה ריאלי": אפרים שמיר, רועי זוארץ, אופירה יוספי, ירון גוטפריד ואריה וולניץ

"מודה באשמה" : גידי גוב, אופירה יוספי ואפרים שמיר

"אל תיתן לה ללכת" : גידי גוב, אפרים שמיר ואריה וולניץ

"עם קטן מוקף רוקדים": אפרים שמיר ומאיר פניגשטיין

"באש ובמים" : הראלה בר

"זה הכל בשבילך": שירה - מזי כהן

"נרים כוסית": אפרים שמיר

הוקלט ובושל על ידי יואב שדמה באולפן "הטוסטר", 1990

עריכה דיגיטלית : בן ברנפלד, ה.מ. אקוסטיקה בע"מ

חיתוך : CBS HAARLEM, HOLLAND

צילומים : דניאל חכים

עיצוב עטיפה: אופטובסקי/דרי

מפיק : דני סנדרסון

מפיק אחראי : זאב אולמן

==קישורים חיצוניים==

קטגוריה:אלבומי דני סנדרסון
קטגוריה:אלבומי חברת CBS ישראל
קטגוריה:אלבומים בעברית
הטובים לטיס - נבחרת שירים

הטובים לטיס - נבחרת שירים הוא אלבום האוסף הראשון של דני סנדרסון, שיצא באפריל 1992.

== רשימת השירים ==

==קישורים חיצוניים==

* [http://stereo-ve-mono.com/8404 הטובים לטיס], באתר סטריאו ומונו

קטגוריה:אלבומי דני סנדרסון
קטגוריה:אלבומי חברת NMC יונייטד אנטרטיינמנט
קטגוריה:אלבומים בעברית
טרנטולת עצים סגולה

טרנטולת עצים סגולה (שם מדעי: Avicularia purpurea; ידועה גם בשמות טרנטולה אקוודורית סגולה וטרנטולה ורודת בהונות סגולה) היא מין של עכביש ממשפחת הטרנטולות בסוג אוויקולריה.

==תפוצה==
עכבישים אלה נפוצים בעיקר באקוודור, באזור האמזונאס.

==סביבת מחיה==
מין זה חי בסביבות שונות מאוד, אך לרוב ניתן למצוא אותו באזורים חקלאיים, בעיקר באזורי מרעה בקר. לעיתים ניתן למצוא אותו בחורים בקירות בתים או בחללים שתחת הגגות.

==תיאור==
נקבה
זכר
טרנטולת עצים סגולה יכולה להגיע לגודל של עד כ-5 סנטימטרים, מה שהופך אותה לאחת מהטרנטולות הקטנות בסוג אוויקולריה.

צבעיו של העכביש באור יום הם סגול-כחול בוהק בראשחזה וברגליים, ובבחננים והכליצרות. השיערות הארוכות המכסות את הרגליים והבחננים הן בצבע אדום-חום כהה. השיערות על פיסת הרגל ועל משנה הפיסה הן בצבע חום כהה. באזור הציפורניים בקצה פיסת הרגל הן בצבע קרם-ורוד. הבטן שחורה וקטיפתית ומכוסה בשערות צורבות.

==התנהגות==
טרנטולה זו היא בעיקר שוכנת עצים. מין זה מטפס ובונה את הקן בחללים בעצים, לעיתים בקרבת אפיפיטים. עכבישים אלה ניזונים בעיקר על צרצרים, מקקים, תולעים וחיפושיות, אך לעיתים יתפסו מכרסם קטן. בתקופת ההזדווגות הנקבה הופכת תוקפנית כלפי זכרים. מספר חודשים לאחר ההזדווגות תטיל הנקבה עד 12 ביצים בתוך גולם קורים. שישה עד שמונה שבועות לאחר מכן יבקעו מהביצים בין 50 ל-120 נימפות.

==לקריאה נוספת==
*

*

*

*

==קישורים חיצוניים==

==הערות שוליים==

קטגוריה:בעלי חיים שתוארו ב-1990
קטגוריה:טקסונים שתוארו בידי פיטר ג' קירק
קטגוריה:פרווניתיים
קטגוריה:אמריקה הדרומית: עכבישים
קטגוריה:פרוקי-רגליים ביער האמזונאס
מת לבכות 2

מת לבכות 2 הוא אלבומו החמישי של דני סנדרסון, שיצא בשנת 1994.

== רקע ==
באלבום זה חבר סנדרסון לחברו מלהקת כוורת, אלון אולארצ'יק, וביחד הפיקו את האלבום.

מתוך האלבום הצליחו השירים "אל תדברו איתי", "הכיסא נמוך מדי" וכן "אני כועס רק עליי" (שבו השתתפו בקולות רקע הזמרים שלומי שבת, מאיר בנאי וקובי אוז). השיר "קיץ רחוק" בוצע בדואט עם סולנית להקת "היהודים", אורית שחף. סנדרסון הגדיר אלבום זה כ"בעייתי שבין אלבומיו".

שם האלבום (באנגלית: "Cry Hard 2") הוא מעין שם פרודי על סדרת הסרטים "מת לחיות" (הנקרא באנגלית "Die Hard") שרצו בשנים אלו בבתי הקולנוע וזכו לפרודיות רבות.

== רשימת השירים ==
כל השירים נכתבו והולחנו על ידי דני סנדרסון.

מלבד : "זמר מריבה", "בחור אמוציונאלי" ו"קורבן של השיטה"- כתבו ביחד: דני סנדרסון ואלון אולארצ'יק

"הפאב הבינלאומי הראשון"- מילים: דני סנדרסון ואלון אולארצ'יק

"קיץ רחוק" ו"הכיסא נמוך מדי" : לחן משותף של דני סנדרסון ואלון אולארצ'יק

== קרדיטים ==
עיבודים מוזיקליים: דני סנדרסון ואלון אולארצ'יק

הפקה מוזיקלית : אלון אולארצ'יק

תופים וכלי הקשה : יקי לוי, אשר פדי

קונגס וטמבורין: אשר פדי

בס, פסנתר חשמלי, סינטיסייזרים, גיטרות נוספות וסולו חשמלית : אלון אולארצ'יק

שירה, גיטרות, גיטרה קלאסית, פסנתר אקוסטי, פסנתר חשמלי וסינטיסייזר : דני סנדרסון

אורחים:

גיטרה סלייד (קאובוי באשדוד) : אפרים שמיר

סינטיסייזרים (אל תדברו איתי) : רועי זוארץ

קולות : דני סנדרסון, אלון אולארצ'יק, ערן זעירא (בשיר "במונית"), מאיר בנאי (בשירים "אל תדברו איתי" ו"בחור אמוציונאלי"), שלומי שבת (בשירים אל תדברו איתי, בחור אמונציונאלי, אני כועס רק עליי וזה לא מה שהזמנתי, בן אדם בסירה), קובי אוז (בשירים אני כועס רק עליי, זה לא מה שהזמנתי ובן אדם בסירה), מיטל טרבלסי (בשיר קאובוי באשדוד) אורית שחף (בשירים קאובוי באשדוד, קיץ רחוק), תום פטרובר (בשיר קאובוי באשדוד)

האלבום הוקלט באולפני "המון"

טכנאי הקלטה : יועד נבו

עוזרי טכנאי : ניר לוי ושחר פינטו

מיקס : יועד נבו באולפני "קולינור", עוזר טכנאי : יריב רותם

מאסטרינג ועריכה דיגיטלית : יועד נבו, טלי כץ, אולפני S.D.L

צילום : דניאל חכים,

עיצוב : יהודה דרי

עיצוב גרפי ממחושב : רמי לוינסון

מזכירת הפקה : זהבית מחלב,

מפיק : זאב אולמן

קטגוריה:אלבומי דני סנדרסון
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
תולדות המים

תולדות המים - שירים לאחרים הוא אלבומו השביעי של דני סנדרסון, שיצא בשנת 2001. האלבום מורכב משירים שסנדרסון כתב והלחין, ומבוצעים על ידי 13 אמנים שונים. סנדרסון עצמו שר רק באחד מהשירים.

== רקע ==
את השירים כתב סנדרסון בשנים 1999–2000. ביוזמתם של יהודה עדר ודני וייס, גויסו לפרויקט מיטב האמנים בארץ באותה תקופה. כל שיר זכה להפקה מוזיקלית של מפיק שנבחר על ידי האמן המבצע, בנוסף לידו המכוונת של סנדרסון. בשל מורכבות הפרויקט, ההקלטות נמשכו למעלה משנה.

מתוך האלבום הצליחו השירים "בדיעבד" (אריאל זילבר), "כמו עפיפון" (יהודית רביץ) ו"הכוס בכיור" (שלום חנוך). השיר "מהשתיל הזה", שביצעה באלבום זה גלי עטרי, זכה לביצוע מחודש באלבומו של סנדרסון מ-2009, לא יפריד דבר, על ידי הזמרת קרן מלכה.

האלבום זכה בטקס "תמוז" בפרס אלבום השנה.

== רשימת השירים ==

* כל השירים נכתבו והולחנו על ידי דני סנדרסון.

== משתתפים ==
* דני סנדרסון - מילים, לחנים, הפקה אומנותית
*יהודה עדר, דני וייס - קונספט
*עובד אפרת - ייעוץ טרום הפקה
*יזהר אשדות - מאסטרינג
*נעם רפפורט - נגינת אורגן
*יועד נבו - מאסטרינג ("כנרת")
*בתיה קולטון - איור
*דוד עדיקא, קובי פרנקו - עיצוב
*אורלי דוקטורי-סדובניק - ניהול אמנים
*אורי כהן - מפיק ראשי
*יסמין סממה - מפיקה
*יסמין ליפשיץ, שירי הדר - מפיקות בפועל
*ירון כהן - שיווק

מעבדים ומפיקים מוזיקליים: דני סנדרסון, עובד אפרת, חמי רודנר, רמי קלינשטיין, רן שם טוב, יובל שפריר, שלום חנוך, ערן ויץ, טל שגב, אבי סינגולדה, אילן מוכיח, ברי סחרוף, גיל לדין, אורן לוטנברג, יאיר סלוצקי, משה לוי, טל מטמור, גיל סמטנה.

רן שם טוב, יובל שפריר, אלון הילל, אלי מגן, אריס נחום, טל שגב, אבי סינגולדה, ירון גוטפריד, פיטר רוט, עובד אפרת, חמי רודנר, יובל טבנצ'יק, מיץ' ויוקר, נועם רפפורט, אריה וולניץ, משה לוי, דודי לוי, ברי סחרוף, גיל לדין, אורן לוטנברג, יאיר סלוצקי, גל (ג'יימס) סיוון, גיל סמטנה, ישראל נחום, עידו אגמון, אילאיל פזאל, איסר טננבאום, טל ברגמן, יוסי פיין, ממלו גיטנפולוס, טל מטמור, הילה אפשטיין, רחל רינגלשטיין, קרין זוקמן, ניצן חן רזאל, דני סנדרסון, קרני פוסטל, זוהר פרסקו, ערן ויץ, בנצי גפני, יונתן לוי, גנדי גורביץ', יצחק ג'רס, לוקה זלצמן.

קולות רקע : דני סנדרסון, טל שגב, גלעד בן ליש, רן שם טוב, יהודית רביץ, יושי שדה, חמי רודנר, גידי גוב, שלום חנוך, אריה וולניץ, גיל סמטנה ומשה לוי.

טכנאי הקלטה ומיקס - יזהר אשדות, אלידע רמון, עמית עמרמי, טל מטמור, מייק פרדיס, עדי דרוקר, מיתר קוטלר, צביקה גינוסר, אבי צוקרל, אבי ולנט, אייל דפנא, גיא יפה, עמית ברקוביץ, משה (סולו) אושרי, שמעון (מוש) אבוטבול, אראל מילוא, אמיתי גת ויובל שפריר. 

הקלטות ומיקס באולפני די.בי., זזה, לונה, S.D.L, עננה, האולפן של יזהר אשדות

== קישורים חיצוניים ==
* 
* 
* 
* [https://www.facebook.com/permalink.php?story_fbid=pfbid02h2GivSMRJjHDebtd3RDqtrcEogGmFYqTjmhBGp47kB5XXBSp3tCLJoWVHbzyAXvDl&id=100000213397976 תומר פישר כותב - "תולדות המים"], האלבום הנבחר של היום, פורסם ב-3 באוקטובר 2021

קטגוריה:אלבומי 2001
קטגוריה:אלבומי דני סנדרסון
קטגוריה:אלבומי חברת הד ארצי
קטגוריה:אלבומים בעברית
רומן גולובארט

רומן גולובארט במדי מכבי נתניה, 2019
רומן גולובארט בנט (בספרדית: Román Golobart Benet; נולד ב-21 במרץ 1992) הוא כדורגלן ספרדי המשחק בעמדת הבלם בנאה סלמיס פמגוסטה.

==קריירה==
גולובארט התחיל את הקריירה שלו במחלקת הנוער של אספניול. ב-7 באוגוסט 2009 גולובארט חתם בויגאן את'לטיק מהפרמייר ליג. באוגוסט גולובארט הושאל לאינברנס מליגת העל הסקוטית. ב-20 באוגוסט 2011, גולובארט ערך את הופעת הבכורה שלו בקבוצה בהפסד 2-1 לאברדין. ב-24 בדצמבר 2011 גולובארט הבקיע את שער הבכורה שלו בהפסד 2-1 לאברדין.

ב-31 באוגוסט 2012 גולובארט הושאל לטרנמיר רוברס לחודש אחד. ב-5 בינואר 2013 גולובארט ערך את הופעת הבכורה שלו בוויגאן במשחק במסגרת גביע ה-FA נגד בורנמות'. את הופעת הבכורה שלו בליגה, ערך בתיקו 2-2 נגד סטוק סיטי.

בקיץ גולובארט חתם בפ.צץ קלן מהבונדסליגה השנייה. ב-20 ביולי 2013, גולובארט ערך את הופעת הבכורה שלו בקבוצה בתיקו 1-1 נגד דינמו דרזדן. בפברואר הושאל לארצגבירגה אווה.

ב-21 באוגוסט 2015 גולובארט חתם לשנה בראסינג פרול מהליגה השלישית בספרד.

ב-23 ביולי 2016 גולובארט חתם בריאל מורסיה.

ביוני חתם באלש. בינואר חתם במרידה.

בקיץ גולובארט חתם בנאה סלמיס פמגוסטה מליגת העל הקפריסאית.

ב-30 ביוני 2019 חתם גולובארט לשתי עונות במכבי נתניה מליגת העל, לאחר שנרכש בסכום של כ-700 אלף ש"ח. ב-27 ביולי ערך הופעת בכורה במועדון במשחק גביע הטוטו, בניצחון קבוצתו 0-2 על הפועל חיפה.

ב-16 באוקטובר אותה שנה כבש את שער הבכורה שלו בקבוצה, בהפסד הליגה של קבוצתו 4:2 נגד מועדון ספורט אשדוד.

ב-30 בינואר 2020 פורסמה הודעת מועדון מטעם מכבי נתניה על פיה הושגה הסכמה על שחרורו המיידי של גולובארט מן הקבוצה ויום לאחר מכן חתם בא.א.ק. לרנקה. ב-15 בינואר 2021 חתם בדוקסה קאטוקופיה עד לסיום העונה. ב-17 ביולי 2021 חזר לנאה סלמיס פמגוסטה וחתם לעונה אחת.

==תארים==
; ויגאן את'לטיק
*גביע ה-FA: 

==קישורים חיצוניים==

==הערות שוליים==

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:ברצלונה: כדורגלנים
קטגוריה:כדורגלני ויגאן את'לטיק
קטגוריה:כדורגלני טרנמיר רוברס
קטגוריה:כדורגלני פ.צ. קלן
קטגוריה:כדורגלני ארצגבירגה אווה
קטגוריה:כדורגלני ראסינג פרול
קטגוריה:כדורגלני ריאל מורסיה
קטגוריה:כדורגלני אלצ'ה
קטגוריה:כדורגלני נאה סלמיס פמגוסטה
קטגוריה:כדורגלני מכבי נתניה
קטגוריה:כדורגלני א.א.ק. לרנקה
קטגוריה:כדורגלני דוקסה קאטוקופיה
קטגוריה:כדורגלנים זרים בישראל
קטגוריה:ספורטאים ספרדים בישראל
קטגוריה:ספרדים שנולדו ב-1992
שרה גולדברג

שרה גולדברג (באנגלית: Sarah Goldberg; נולדה ב-31 במאי 1985) היא שחקנית קולנוע, טלוויזיה ותיאטרון יהודייה-קנדית. מפורסמת בעיקר בזכות כיכובה כסאלי ריד בסדרת הטלוויזיה "בארי".

==ביוגרפיה==
גולדברג נולדה בוונקובר שבקנדה למשפחה יהודית. היא נמשכה לתיאטרון מגיל צעיר, ושיחקה בהצגות בבית הספר ובתיכון. היא ניסתה להתקבל לבית הספר ג'וליארד, אך לא הצליחה.

במהלך טיול באירופה ניסתה להתקבל לאקדמיה למוזיקה ולאמנויות הדרמה של לונדון והצליחה, ומיד לאחר מכן, בשנת 2004, עברה ללונדון, כשהיא בת 19 בלבד.

==קריירה==
מיד עם סיום לימודיה, בשנת 2007, קיבלה את תפקידה הראשון על הבמה, כששיחקה בהצגה "חבר החתונה" בתיאטרון "יאנג ויק". לאחר מכן עבדה בעבודות מזדמנות כמלצרית ובייביסיטר, כשלעיתים היא מדבבת, בשל מבטאה הצפון-אמריקאי הייחודי בלונדון. בשנת 2009 לוהקה לצוות ההצגה "Apologia" בתיאטרון בוש שבלונדון, אשר מיצבה אותה על במת התיאטראות בלונדון. היא המשיכה להופיע במחזות בתיאטראות רבים, כתיאטרון אולד ויק, תיאטרון פיינבורו, תיאטרון רויאל קורט ועוד.

בשנת 2011 הייתה מועמדת ל"פרס לורנס אוליבייה לשחקנית הטובה ביותר בתפקיד משנה" על תפקידה בהצגה "Clybourne Park" שעלתה בתיאטרון רויאל קורט.

בשנת 2012 ערכה את הופעת הבכורה שלה בברודוויי, והמשיכה גם לאוף ברודוויי, ל"Playwrights Horizons".

בשנת 2015 שיחקה בתפקיד מרכזי בסדרת הטלוויזיה "הינדסייט".

משנת 2018 מככבת בסדרת הקומדיה האפלה "בארי" של ערוץ HBO, כסאלי ריד, בת זוגו של כוכב הסדרה, בארי (ביל היידר).

==פילמוגרפיה==

==קישורים חיצוניים==

==הערות שוליים==

קטגוריה:שחקניות קולנוע וטלוויזיה יהודיות קנדיות
קטגוריה:שחקניות תיאטרון קנדיות
קטגוריה:שחקניות תיאטרון יהודיות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:קנדיות שנולדו ב-1985
יחסי מונקו–קנדה

יחסי מונקו–קנדה הם היחסים הדיפלומטיים הרשמיים שבין נסיכות מונקו לבין קנדה.

== סקירה כללית ==
היחסים בין קנדה למונקו כוננו בשנת 2008.

על פי משרד החוץ הקנדי, היחסים בין שתי המדינות הם: "מצוינים ומבוססים על ערכי הדמוקרטיה, השוויון, החופש, החברות והאמון." עקב גודלה הקטן של מונקו והיות שתי המדינות מדינות אמידות, שיתוף הפעולה ביניהן מתרחש בעיקר בשדות הבינלאומיים; שתי המדינות הן חברות מלאות בלה פרנקופוני וב ומשתפות פעולה בתחום השפה הצרפתית.

בין שתי המדינות מתרחש שיתוף פעולה גם בתחום המלחמה בהתחממות הגלובלית ושתי המדינות חתומות על הסכם פריז מ-2015.

== נציגויות דיפלומטיות ==
* קנדה אינה מיוצגת במונקו בדרג השגרירות, השגרירות האמונה על מונקו נמצאת בפריז, בירת צרפת. קנדה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה.
* מונקו אינה מיוצגת בקנדה בדרג השגרירות, השגרירות האמונה על קנדה נמצאת בוושינגטון די סי, בירת ארצות הברית. מונקו מיוצגת בקנדה בדרג הקונסולרי באמצעות שלוש קונסוליות שונות שהיא מחזיקה בערים: ונקובר, טורונטו, ומונטריאול.

== קישורים חיצוניים ==
* [https://www.canadainternational.gc.ca/france/bilateral_relations_bilaterales/canada_monaco.aspx?lang=eng Canada - Monaco Relations], באתר משרד החוץ הקנדי

== הערות שוליים ==
שביל החומוס

שביל החומוס הוא ביטוי שגור בקרב תרמילאים ישראלים המטיילים בהודו, ומשמעותו היא המקומות בהודו שבהם מטיילים ישראלים באופן קבוע.

בתחילת שנות ה-2000, בעקבות ריבוי הצעירים בוגרי צה"ל היוצאים לטיול אחרי צבא, הביטוי נולד בקרב המטיילים בהודו, והפך נפוץ בכלל האוכלוסייה הישראלית. ישנם מקומות בהודו שבשל ריבוי הישראלים, ניתן למצוא בהם שלטים ותפריטים בעברית, ואפילו ספריות עם ספרים בעברית במספר מקומות. במקומות רבים בשביל החומוס נפתחו בתי חב"ד ומרכזי אירוח ותרבות יהודית-ישראלית כגון בינה. ניתן למצוא גם ישראלים שגרים כדרך קבע בערים ובכפרים לאורכו של שביל החומוס ועוסקים בתיירות, הסעדה ולינה לישראלים.

לפעמים משתמשים בביטוי "שביל החומוס" גם לגבי מדינות אחרות בעולם בהם נפוצים תרמילאים ישראלים כגון מדינות באמריקה הדרומית, דרום מזרח-אסיה (לאוס קמבודיה, וייטנאם), ויפן, אך מקורו בהודו וזה גם השימוש שלו בדרך כלל.

מקבילות בינלאומיות הם שביל הפנקייק-בננה (Banana Pancake Trail [אנ']) לתרמילאים מרחבי העולם בדרום-מזרח אסיה ושביל הגרינגו (Gringo Trail [אנ']) בדרום אמריקה.

==מקומות פופולריים==
המקומות המזוהים ביותר עם שביל החומוס בהודו הם:

דלהי (בעיקר במיין בזאר), רישיקש, פושקר, ואראנסי, האמפי, עמק פרוואטי (בעיקר הכפרים:קאסול, פולגה, קלגה, טוש, קירגנגה),
דרמסאלה (בעיקר הכפרים באגסו ודרמקוט), גואה (בעיקר החופים: ארמבול, פאלולים, אנג'ונה), גוקרנה (בעיקר החופים קודלי ביץ' ואום ביץ'), מנאלי, קאסר דיווי, אלמורה, קודאיקאנאל (בעיקר הכפר ואטה-קנאל), אודאיפור, ג'איסלמר, לה, קירגנגה, סרינגאר, מומבאי, אורוויל, מונאר, פודוצ'רי, בנגלור, צ'נאי, מייסור, קוצ'י, שימלה, אמריטסר, אגרה.

==ראו גם==
* טיול אחרי צבא
* תרמילאות

==קישורים חיצוניים==
* [https://www.metailim-hodu.co.il/שביל-החומוס/ שביל החומוס], באתר מטיילים בהודו
* [https://www.goodiz.tv/india-trip/ הודו אחרי צבא - המסלול המושלם לישראלי המצוי], באתר "גודיז"
*[http://www.hodu.co.il/מאמרים/שביל-החומוס "שביל החומוס"] באתר "hodu.co.il"

==הערות שוליים==

*
קטגוריה:הודו: תיירות
קטגוריה:ישראל: תרבות
יחסי אסטוניה–מונקו

[[אלבר השני, נסיך מונקו, נפגש עם שגריר אסטוניה בצרפת, 2011]]
יחסי אסטוניה–מונקו הם היחסים הדיפלומטיים הרשמיים שבין רפובליקת אסטוניה לבין נסיכות מונקו.

== היסטוריה ==
היחסים בין אסטוניה למונקו כוננו ב-7 בפברואר 2008. הקונסוליה האסטונית במונטה קרלו נפתחה ב-14 באוקטובר 2005 ובאמצע 2007 מינתה מונקו קונסול כבוד לאסטוניה.

ב-2 ביוני 2011 ביקר אלבר השני, נסיך מונקו בטאלין לצורך פתיחת מרוץ מכוניות חשמליות שהוא ארגן וייסד, המירוץ הבא עבר דרך מדינות רבות באירופה, נמשך עד 2012 ובסופו נערך טקס חגיגי בארמון הנסיך של מונקו. מעולם לא נערכו ביקורים רמי דרג של בכירים אסטונים במונקו.

שיתוף פעולה נוסף וחשוב בין מונקו לאסטוניה הוא שיתוף הפעולה בתחום התיירות; בשנת 2010 פתחה אסטוניאן אייר קו טיסה ישיר בין טאלין לבין ניס. ישנם כ-10 עסקים הפועלים באסטוניה בהם שולטת הממשלה המונגאסקית.

== נציגויות ==
* אסטוניה אינה מיוצגת במונקו בדרג השגרירות, השגרירות האסטונית האמונה על מונקו מצויה בפריז, בירת צרפת. אסטוניה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה ברובע מונטה קרלו.
* מונקו אינה מיוצגת באסטוניה בדרג השגרירות ובדרג הקונסולרי. עם זאת, היא מינתה את אחד מחברי הפרלמנט באסטוניה לקונסול הכבוד שלה.

== קישורים חיצוניים ==

* [https://vm.ee/en/countries/monaco?display=relations Monaco], באתר משרד החוץ של אסטוניה

== הערות שוליים ==
ג'וזפה ורונזה

ג'וזפה ורונזה (באיטלקית: Giuseppe Veronese; 7 במאי 1854 - 17 ביולי 1917) הוא מתמטיקאי איטלקי.

== ביוגרפיה ==
ג'וזפה ורונזה נולד בקיוג'ה. בשנת 1873 הוא התחיל לימודים במכון הטכנולוגי של ציריך אך בעקבות התכתבות עם לואידג'י קרמונה עבר לאוניברסיטת רומא. לאחר סיום הלימודים שעבד באוניברסיטה בה למד. בשנים 1880–1881 הוא היה באוניברסיטת לייפציג בה עשה מחקר לצד דוד קליין. בשנת 1881 הוא מונה לפרופסור לגאומטריה אנליטית באוניברסיטה פדובה. ז'וזפה ורונזה כיהן בתפקיד זה עד סוף חייו.

במהלך השנים הוא פרסם מספר עבודות חלוציות בתחום זה. עבודות אלו זכו להתייחסות צוננת מצד ג'וזפה פאנו וגאורג קנטור, אך דויד הילברט נתן להם הערכה טובה על חלוציות בתחום.

== קישורים חיצוניים ==

קטגוריה:מתמטיקאים איטלקים במאה ה-19
קטגוריה:מתמטיקאים איטלקים במאה ה-20
קטגוריה:איטלקים שנולדו ב-1854
קטגוריה:נפטרים ב-1917
Spirit (שיר)

Spirit (בעברית: רוח) הוא סינגל שהקליטה הזמרת-יוצרת האמריקאית ביונסה, אשר מופיע באלבום הפסקול של The Lion King: The Gift, מתוך הסרט המחודש של "מלך האריות". השיר יצא לאור ב-10 ביולי 2019, על ידי חברת התקליטים וולט דיסני רקורדס, כסינגל הראשון מתוך האלבום.

זהו שיר חדש במלך האריות אותו שרה ביונסה בדמותה של נלה, כאשר היא רצה במדבר יחד עם סימבה חזרה לצוק התקווה.

==וידאו קליפ==
ב-17 ביולי 2019 בשלוש לפנות בוקר (שעון ישראל) שודר ברשת ABC האמריקאית ספיישל של "מלך האריות" הנקרא "The Lion King: Can You Feel The Love Tonight with Robin Roberts" בו הוצג לראשונה הקליפ לשיר בכיכובה של ביונסה. הספיישל גרף 0.7 אחוזי רייטינג עם 4.27 מיליון צופים. שעות אחדות לאחר שידור הספיישל הקליפ הועלה לערוץ היוטיוב הרשמי של ביונסה וביומו הראשון גרף כ-8 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי ביונסה
קטגוריה:שירים שהופקו על ידי איליה סלמנזאדה
קטגוריה:שירים מסרטי קולנוע
קטגוריה:שירי גוספל
קטגוריה:סינגלים בהוצאת וולט דיסני רקורדס
The Lion King (פסקול, 2019)

The Lion King: Original Motion Picture Soundtrack הוא אלבום הפסקול של הנס צימר בשיתוף אומנים שונים. אשר יצא לאור ב-11 ביולי 2019, על ידי חברות התקליטים וולט דיסני רקורדס.

אלבום הפסקול הוא מתוך סרטו של חברת וולט דיסני, אשר הפיקו גרסה מחודשת של הסרט "מלך האריות" שיצא בשנת 2019, זהו סרט אנימציה פוטוריאליסטי של הסרט המקורי "מלך האריות", משנת 1994. אשר הפסקול המחודש מורכב מהפסקול המקורי ושירים חדשים שהפיקו ונכתבו על ידי אלטון ג'ון וטים רייס.

בנוסף הוכרז גם כי ביונסה הפיקה פסקול נוסף שנקרא The Lion King: The Gift, שיצא ב-19 ביולי באותה השנה. הפסקול כולל בתוכו גם שירים חדשים שבוצעו על ידי אמנים שונים.

==רקע והפקה==
ב-28 בספטמבר 2016, Walt Disney Pictures אישרו שג'ון פאברו יביים את הרימייק של "מלך האריות", אשר יכיל את השירים מהסרט המקורי. לאחר מכן, הוכרז כי השירים מתוך הסרט יבוצעו כמו בפסקול המקורי על ידי הנס צימר, אלטון ג'ון וטים רייס.

ב-18 בפברואר 2018, הוכרז כי ארבעה שירים מתוך הפסקול המקורי של הסרט יופיעו ויחודשו לפסקול: "Circle of Life", "Hakuna Matata", "Can You Feel the Love Tonight", "I Just Can't Wait to Be King". ב-9 בפברואר 2018, ג'ון שיתף כי הזמרת ביונסה כתבה ומפיקה שיר חדש עבור הסרט. בהמשך נחשף כי שם השיר יהיה "Spirit", אשר יבוצע על ידי ביונסה עצמה. ב-3 בפברואר 2019, דווח כי השיר "Be Prepared", יופיע גם בפסקול של הסרט.

ג'ון ורייס כתבו שיר חדש לסיום הסרטים, שנקרא "Never Too Late" ויבוצע על ידי ג'ון. בנוסף הסרט יכלול גם גרסת כיסוי לשיר "The Lion Sleeps Tonight", של רוגן ואייכנר, וכמו כן גם גרסה מחודשת לשיר "He Lives in You", אשר בוצע על ידי Lebo M. בהמשך הוכרז כי פארל ויליאמס הפיק ויצר חמישה שירים לסרט.

==רשימת רצועות==

==The Lion King: The Gift==

The Lion King: The Gift הוא אלבום הפסקול של ביונסה בשיתוף אומנים שונים. אשר יצא לאור ב-19 ביולי 2019, על ידי חברות התקליטים וולט דיסני רקורדס.

ב-9 ביולי 2019, הוכרז כי ביונסה הפיקה ויצרה אלבום פסקול לסרט "מלך האריות", אשר נקרא "The Lion King: The Gift, האלבום מכיל שירים חדשים בהשראת הסרט ואת סינגל הבכורה מתוכו "Spirit".

== ראו גם ==
* מלך האריות (פסקול)

== קישורים חיצוניים ==

== הערות שוליים ==

קטגוריה:פסקולים מ-2019
קטגוריה:אלבומי ביונסה
קטגוריה:פסקולים באנגלית
קטגוריה:פסקולי סרטים
קטגוריה:מלך האריות
קטגוריה:אלבומים שהופקו על ידי ביונסה
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי פארל ויליאמס
קטגוריה:פסקולי וולט דיסני רקורדס
פיטר לנדין

פיטר ג'ון לנדין (באנגלית: Peter John Landin; 5 ביוני 1930 - 3 ביוני 2009) היה מדען מחשב בריטי. הוא היה מהראשונים להסיק כי תחשיב למדא יוכל לשמש במידול שפות תכנות, תגלית שהשפיעה על פיתוחם של תכנות פונקציונלי וסמנטיקה של התכנות.

== ביוגרפיה ==
פיטר ג'ון לנדין נולד בשפילד ב-5 ביוני 1930. הוא למד מתמטיקה בקלייר קולג', אוניברסיטת קיימברידג' וסיים את התואר הראשון לאחר שנתיים. לאחר סיום הלימודים עבד בחברת English Electric, שם סייע בפיתוח מחשב ה-DEUCE.

בשנת 1960 נישא להנה. באותה השנה החל לעבוד כעוזר מחקר של כריסטופר סטרייצ'י, על מנת שיכתוב מהדר שיתרגם את שפת התכנות "Autocode" אל מחשב ה-"Orion" של חברת פרנטי. על אף שלא כתב את המהדר, כמה מהרעיונות שהציג בתקופה זו הפכו לבסיסיים בכתיבת מהדרים, ואף מהווים מיסודות שפת התכנות JavaScript, עליה מבוססת הרשת הכלל-עולמית.

בשנת 1964 עבר לארצות הברית, ועבד עבור UNIVAC עד 1966 ולאחר מכן עבור המכון הטכנולוגי של מסצ'וסטס. בשנת 1967 הוא חזר לאנגליה והחל לעבוד באוניברסיטת מלכת מרי בלונדון, שם הועסק עד שיצא לגמלאות. בשנת 2012 נקראה קתדרה למחשבים באוניברסיטה זו על שמו.

לנדין היה מעורב בפיתוח שפת תכנות ALGOL בתחילת שנות ה-60 של המאה ה-20. הוא המציא את המושג ממתק תחבירי ושפת תכנות ISWIM.

לנדין היה ביסקסואל, ובשנת 1973 נפרד מאשתו. הוא היה אקטיביסט למען זכויות להט"ב, ואף נעצר מספר פעמים בהפגנות בהם השתתף.

ב-3 ביוני 2009 הלך לנדין לעולמו לאחר שחלה בסרטן הערמונית.

== קישורים חיצוניים ==

* [https://hal.archives-ouvertes.fr/hal-00534929/file/PEER_stage2_10.1007%252Fs00165-009-0122-y.pdf קורות חיים]

קטגוריה:מדעני מחשב בריטים
קטגוריה:מתכנתים בריטים
קטגוריה:סגל אוניברסיטת קווין מרי בלונדון
קטגוריה:בריטים שנולדו ב-1930
קטגוריה:בריטים שנפטרו ב-2009
לאו הבא מכלל עשה

לאו הבא מכלל עשה הוא איסור שאינו מפורש בתורה, אלא מדויק מההיתר הכתוב בתורה. החובה להימנע מהמעשה מוגדרת כמצוות עשה שקיומה מתבצע בשב ואל תעשה, כלומר באי-עשיית פעולה. מכיוון שאיסור זה הוא כמצוות עשה ולא כלאו, אדם העובר עליו אינו מתחייב במלקות.

== הגדרתו ==
הגדרת איסור זה מורכבת מכיוון שמדובר באיסור הנלמד מכך שהתורה התירה או ציוותה לעשות מעשה מסוים, ולכן ישנה מחלוקת האם להתייחס אליו כאל מצוות עשה או מצוות לא תעשה. בתלמוד הבבלי נכתב מספר פעמים: "לאו הבא מכלל עשה – עשה", אך נחלקו הראשונים כיצד להבין מימרא זו. יש הסוברים שאכן מדובר במצוות עשה. מנגד יש האומרים שמדובר במצוות לא תעשה והמימרא של הגמרא באה ללמד שלא לוקים על לאו זה, כמו כל מצוות עשה.

== דיניו ==
פרטיו של איסור זה נלמדים גם הם ממצוות העשה אליה הוא שייך. למשל, מהפסוק "ואכלו את הבשר בלילה הזה" למדים שאכילת קרבן הפסח מבעוד יום הוא לאו הבא מכלל עשה. ולכן יש צורך שאכילת הבשר תהיה זהה לאכילת הבשר בזמנו, כדי להתחייב בלאו זה, ועל כן הוא מתחייב רק אם אכל אותו צלוי ולא נא וכן שאר דיני אכילת קרבן פסח.

כתבו הראשונים שהמבטל מצוות עשה אינו נחשב לעובר על לאו הבא מכלל עשה, מכיוון שרק היפוך בעשיית המצווה נחשבת ללאו הבא מכלל עשה, ולא לאי עשייתו. למשל, יש מצווה לאכול בכור בהמה טהורה בשנה הראשונה לחייו, אך האוכלו לאחר שנה זו אינו עובר על לאו הבא מכלל עשה אלא רק הפסיד את קיום המצווה.

== דוגמאות ==
בפרשת כי תצא יש פסוק הכתוב בלשון עשה, ומתייחס למצרי ואדומי: "בנים אשר ייוולדו להם דור שלישי יבוא להם בקהל ה'". אך בפועל קיום המצווה נעשה בשב ואל תעשה, כלומר באי-החתונה עימם עד דור שלישי.

בפרשת אמור מופיע ציווי לכהן גדול: "כי אם בתולה מעמיו ייקח אשה". כלומר שאסור לו לישא בעולה, בין אם גרושה או אלמנה.

==קישורים חיצוניים==
* 

==הערות שוליים==

קטגוריה:סוגי לאווים
טרמינל (תוכנית טלוויזיה)

טרמינל הוא מגזין התיירות של ערוץ 13 בהנחיית ירדן הראל שהחליפה את עמית קוטלר. התוכנית משודרת החל מ-4 ביולי 2019.

== מבנה התוכנית ==
בכל תוכנית, התוכנית עוסקת בחופשות שונות בארץ ובעולם ומראיינת אנשים שקשורים לנושא.

== סקירת הסדרה ==

== קישורים חיצוניים ==
*[https://13tv.co.il/daytime/terminal/ טרמינל], באתר האינטרנט 13tv
צחיח אבן חבאן

צחיח אבן חִבּאן (בערבית: صحيح ابن حبان) הוא אוסף של חדית' שאוגד על ידי האימאם אבו חאתם מחמד אבן פיסל אלתמימי אלדארמי אלבסתי (ערבית: امام ابو حاتم محمد ابن فیصل التمیمی الدارمی البستی), המכונה "אימאם אבן חִבּאן", אשר נפטר בשנת 965. הוא נחשב לספר קטן בגודלו, יחסית לאוספים אחרים של חדית', ונועד להכיל רק את המסורות האותנטיות ביותר. אימאם אבן חבאן היה מומחה בתחום החדית', ופוסק הלכה מהאסכולה השאפעית.

== תיאור ==
הספר מכיל כ-7,500 חדית'ים. בתחום החדית', ישנם רק ארבעה ספרים אשר מתחילים בכינוי צחיח (או סחיח), שמשמעותו "אותנטי" או "מאומת", וצחיח אבן חבאן הוא אחד מהם, וזאת מפני שרוב המסורות המובאות בו הן אותנטיות ומאומתות. שלושת הספרים האחרים שקיבלו את התואר "צחיח" הם צחיח אל-בוח'ארי, צחיח מוסלִם, וצחיח אבן חֻזימה.

== אותנטיות ==
חכמי הדת האסלאמיים נחלקו בנוגע לרמת האותנטיות של המסורות המובאות בספר. לדעת חלקם, צחיח אבן חבאן הוא הספר השלישי בדרגת האותנטיות שלו מבין ארבעת ה"צחיחים", בעוד שאחרים טענו שהוא הרביעי.

== ראו גם ==

* צחיח אבן ח'וזיימה

== הערות שוליים ==

קטגוריה:חדית'
קטגוריה:אסלאם סוני
ניפון בודוקאן

ניפון בודקאן (ביפנית: 日本武道館) הוא זירה המיועדת לאירועי תרבות וספורט וממוקמת ברובע צ'יודה שבטוקיו, יפן. האולם נבנה עבור תחרויות הג'ודו של אולימפיאדת טוקיו (1964). המשמעות של שם האולם ביפנית היא "אולם אמנויות לחימה". מטרת האולם העיקרית היא לארח אירועי אמנויות לחימה והיאבקות. האולם אירח גם תחרויות בינלאומיות בענפים אחרים, לדוגמה, אליפות העולם בכדורעף נשים של שנת 1967 וגם מופעי תרבות רבים.

==מיקום==
האולם ממוקם ממש במרכז טוקיו בתוך פארק קיטאנומרו, האולם נמצא ליד הארמון הקיסרי של טוקיו ומקדש יסוקוני.

האולם הוא בגובה של 42 מטר, בנוי בצורת מתומן ויכול להכיל עד 14,471 איש. עיצוב הבניין היה בהשראת הוריו-ג'י שבמחוז נארה שביפן.

==שימושי המתחם==
ניפון בודקאן מבפנים במהלך קיום תחרות [[קראטה.]]
[[קנדו]]
===אמנויות לחימה===
למרות שהאולם מתתאים לארח אירועי מוזיקה גדולים, מטרתו הראשית של האולם היא אירוח תחרויות של אמנויות לחימה. אליפויות יפן בג'ודו, קנדו, קראטה, אייקידו ועוד אמנויות לחימה נערכות באולם זה. האולם גם אירח תחרויות היאבקות רבות.

האולם אירח קרב איגרוף בין מוחמד עלי לאנטוניו אינוקי בשנת 1976.

באולימפיאדת טוקיו (1964) אירח האולם את תחרויות הג'ודו ובאולימפיאדת טוקיו (2020) אירח האולם את תחרויות הג'ודו והקראטה.

===הופעות מוזיקה===
הניפון בודקאן אירח עשרות הופעות של זמרים מיפן ומשאר העולם.

רשימה חלקית של הזמרים שהופיעו באולם:
* הביטלס בשנת 1966
* לד זפלין בשנים 1971 ו-1972
* קווין בשנים 1975, 1976, 1979, 1981 ו-1985
* בוב דילן בשנת 1979 (דילן גם הוציא את הופעתו בבודקאן בדיסק "בוב דילן בבודקאן")
* אריק קלפטון בשנת 1980
* אבבא בשנת 1980
* פרנק סינטרה בשנת 1985
* פרינס בשנת 1996
* בקסטריט בויז בשנת 2010
* מריה קארי בשנת 2018 כחלק מסיבוב ההופעות The Number 1's Tour

===אירועים נוספים===
כל שנה העצרת לזכר חללי יפן במלחמותיה נערכת באולם. הטקס נערך בהשתתפות ראש ממשלת יפן וקיסר יפן. העצרת נערכת כל שנה ב-15 באוגוסט, יום השנה לכניעת האימפריה היפנית.

פרסי המוזיקה היפנית חולקו באולם בין השנים 1985 ל-1993.

==קישורים חיצוניים==

* 

קטגוריה:מתקני אולימפיאדת טוקיו (2020)
קטגוריה:אולימפיאדת טוקיו (1964)
קטגוריה:יפן: אצטדיונים ומתקני ספורט
יחסי גרמניה–מונקו

יחסי גרמניה-מונקו הם היחסים הדיפלומטיים הרשמיים שבין הרפובליקה הפדרלית של גרמניה לבין נסיכות מונקו.

== היסטוריה ==
היחסים בין גרמניה לנסיכות מונקו הם, לפי משרד החוץ הגרמני, "חמים וידידותיים עד מאוד באופן מסורתי". לטענתם, הדבר מתבטא בכך ש"שגרירות מונקו בברלין היא אחת השגרירויות היחידות של מונקו ברחבי העולם." שגרירת מונקו הראשונה בגרמניה שהחלה את כהונתה ב-2015 היא איזבל ברו אמאדאי. השגריר הגרמני לפריז, בירת צרפת, אמון גם על מונקו החל ממרץ 2012. ברמה הקונסולרית, גרמניה הקימה קונסוליה במונקו עצמה ב-1988 והיא ממשיכה לפעול.

ישנם כ-900 גרמנים המתגוררים במונקו, כמעט 2.4% מהאוכלוסייה של אחת המדינות הקטנות בעולם. המועדון הגרמני הבינלאומי הוא אחד החשובים במדינה החל מ-1973.

נסיכות מונקו והרפובליקה הפדרלית של גרמניה חתמו על הסכם בנושא שיתוף פעולה בנושא הפשע בשנת 1962. הסכם נוסף, בנושא החלפת מידע בנושא המס נכנס לתוקפו בדצמבר 2011.

== ביקורים מדרג גבוה ==
=== מגרמניה למונקו ===
* מאי 2017 - שגריר גרמניה בצרפת מייר לנדרוט
=== ממונקו לגרמניה ===
* ספטמבר 2016 - אלבר השני, נסיך מונקו
* ספטמבר 2018 - אלבר השני, נסיך מונקו
* 1 בפברואר 2019 - אלבר השני, נסיך מונקו
* 21 בפברואר 2019 - אלבר השני, נסיך מונקו

== נציגויות דיפלומטיות ==
* מונקו מיוצגת בגרמניה בדרג השגרירות באמצעות שגרירות רשמית שהיא מחזיקה בברלין, בירת המדינה. מונקו מיוצגת בגרמניה גם בדרג הקונסולרי באמצעות שש קונסוליות שונות שהיא מחזיקה בערים: שטוטגרט, דיסלדורף, המבורג, פרנקפורט, מינכן, ופוטסדאם.
* גרמניה אינה מיוצגת במונקו בדרג השגרירות והשגרירות האמונה עליה נמצאת בפריז, בירת צרפת. גרמניה מיוצגת במונקו בדרג הקונסולרי באמצעות קונסוליה רשמית שהיא מחזיקה בעיר המדינה.

== קישורים חיצוניים ==

* [https://www.auswaertiges-amt.de/en/aussenpolitik/monaco/235722 Germany and Monaco: bilateral relations], אתר משרד החוץ הגרמני

== הערות שוליים ==
אנדריאה דל סרטו

אנדריאה דל סרטו (באיטלקית: Andrea del Sarto; 16 ביולי 1486 – 29 בספטמבר 1530) היה צייר איטלקי מפירנצה, שזכה לפרסומו בזמן שיא הרנסאנס האיטלקי ותחילת תנועת המנייריזם. אף על פי שבחייו היה אומן ידוע ומוערך, עבודתו זכתה להתייחסות מועטה לאחר מותו, בשל ההתמקדות של חוקרים והציבור הרחב בציירים הבולטים של תקופתו לאונרדו דה וינצ'י, מיכלאנג'לו ורפאל.

ביוגרפיה של דל סרטו נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר.

אנדריאה דל סרטו נולד בפירנצה, אביו היה תופר. לאחר מספר שנים בהם למד ציור הוא פתח סטודיו. בשנים 1509-1514 הוא עבד עבור מסדר הסרביטים וצייר פרסקו עבור כנסייה בפירנצה. בסך הכל צוירו חמש יצירות. בהמשך אנדריאה דל סרטו נסע לצרפת ולאחר מספר חודשים חזר לפירנצה. הוא המשיך בעבודתו ובשנת 1527 סיים ציור עבור כנסיית סן סלבי.

הוא היה נשוי ללוקרציה שמופיע בציוריו כ"מדונה". אנדריאה דל סרטו נפטר בשנת 1530 במהלך מגפת דבר הבלוטות. 

עבודות שלו מוצגות בין היתר בגלריה לאומית בלונדון, מוזיאון הפראדו, לובר ופאלאצו פיטי.
גלריה הלאומית של סקוטלנד.]]

==קישורים חיצוניים==

* 

קטגוריה:ציירים מתקופת הרנסאנס
קטגוריה:חיי הציירים, הפסלים והאדריכלים הדגולים ביותר
קטגוריה:ציירים איטלקים במאה ה-15
קטגוריה:ציירים איטלקים במאה ה-16
קטגוריה:ילידי 1486
קטגוריה:נפטרים ב-1530
הרשל ברנרדי

הרשל ברנרדי (באנגלית: Herschel Bernardi; 30 באוקטובר 1923 – 9 במאי 1986) היה זמר ושחקן תיאטרון, קולנוע וטלוויזיה יהודי-אמריקאי.

==ביוגרפיה==

ברנרדי נולד בניו יורק לזוג שחקנים יהודים - ברל ברנרדי והלן ברנרדי, ששיחקו בתיאטרון היידיש בניו יורק. ברנרדי הופיע עם הוריו על בימות תיאטרון היידיש בשדרה השנייה עוד טרם החל לדבר.

בשנות השלושים הופיע ברנרדי בסרטי יידיש של אדגר ג' אולמר. ומאוחר יותר היה בין השחקנים שעברו מתפקידים דוברי יידיש לסרטי קולנוע אמריקאים. אחיו ג'ק ברנרדי היה שחקן קולנוע אף הוא.

ברנרדי נודע בתפקידים ידועים שעשה בתיאטראות ברודוויי ובהם טביה במחזה כנר על הגג. הוא הופיע בסדרות טלוויזיה רבות משנות החמישים ועד סוף ימיו.

ברנרדי כיכב בסיטקום של CBS בשם "ארני" (1970-1972) בתפקיד הראשי כארני – עובד זוטר המקודם לתפקיד בהנהלת החברה. הוא שיחק לצד סו אן לנגדון ששיחקה בסדרה את אשתו. הסדרה הוקרנה במשך כ-שלוש שנים וזכתה להצלחה רבה. בשנת 1971 ו-1972 הוא היה מועמד לפרס גלובוס הזהב על תפקידו בסדרה.
בשנת 1974 שיחק את לבן בן בתואל בסרט הטלוויזיה סיפור יעקב ויוסף (סרט תנכ"י).

ברנרדי היה שחקן במספר סרטים אמריקאיים בולטים, ביניהם אירמה לה דוס (1963). ברנרדי היה גם הקריין והמספר בסרט התיעודי משנת 1969 "תור הזהב של השדרה השנייה" המספר את סיפור התיאטרון היידי בניו-יורק של הלואר איסט סייד של ראשית המאה ה-20 עד אמצע המאה ה-20 (שם ברנרדי החל את הקריירה שלו במשחק).

ברנרדי ביקר בישראל במאי 1974 במסגרת משלחת של המגבית היהודית

ברנרדי נפטר בשנתו מהתקף לב בלוס אנג'לס, קליפורניה, ב -9 במאי 1986. הוא היה בן 62 במותו. ברנרדי נקבר בבית הקברות מאונט סיני בלוס אנג'לס.

==קישורים חיצוניים==

* בביצוע הרשל ברנרדי
* 
* 

==הערות שוליים==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון יידיש
קטגוריה:שחקני קולנוע יידיש
קטגוריה:זמרים השרים ביידיש
קטגוריה:זמרים יהודים אמריקאים
קטגוריה:שחקני תיאטרון יהודים אמריקאים
קטגוריה:אישים הקבורים בבית הקברות מאונט סיני
קטגוריה:אמריקאים שנולדו ב-1923
קטגוריה:אמריקאים שנפטרו ב-1986
דאדלי קלארק

דאדלי קלארק (באנגלית: Dudley Wrangel Clarke; 27 באפריל 1899 – 7 במאי 1974) היה בריגדיר בצבא הבריטי, ממובילי פעולות ההונאה הצבאית במהלך מלחמת העולם השנייה.
הוא שילב פקודות דמיוניות, אמצעי דמה ושימוש בסוכנים כפולים באסטרטגיית ההונאה של בעלות הברית במהלך המלחמה וזכה בכינוי: "הממזר הבריטי הגדול ביותר של מלחמת העולם השנייה". קלארק סייע בהקמת שלוש יחידות צבאיות מפורסמות: הקומנדו הבריטי, SAS ויחידת הריינג'רס של צבא ארצות הברית.

==ביוגרפיה==
===ראשית חייו===
קלארק נולד ביוהנסבורג, דרום אפריקה וגדל ליד לונדון. בשנת 1916 הוא הצטרף לרגימנט הארטילריה המלכותי כקצין, אך הועבר לגיס התעופה המלכותי לאחר שנמצא שהיה צעיר מכדי להילחם בצרפת. את מלחמת העולם הראשונה העביר בלימוד טיסה, תחילה ברדינג ולאחר מכן במצרים. ב-1919 חזר לארטילריה המלכותית, ועסק בפעילות מודיעין צבאי במזרח התיכון. ב-1936 הועבר לארץ ישראל המנדטורית, כדי לסייע לארגן את דיכוי המרד הערבי הגדול.

===במלחמת העולם השנייה===
במלחמת העולם השנייה, הצטרף קלארק לצוות של ג'ון דיל, והציע ועזר ליישם את פיתוח רעיון פשיטות הקומנדו לצרפת, מהן התפתח הקומנדו הבריטי.
בשנת 1940 הוא נקרא על ידי ארצ'יבלד וייוול לקהיר, והופקד כאחראי על ההונאה האסטרטגית. ככיסוי, הוא עסק בהקמת ארגון אזורי עבור MI9.
לאחר מכן הקים קלארק את "המטה המתקדם - כוח A" () ופיתח קשרים מודיעיניים בטורקיה ובספרד.

בסוף 1941 נקרא קלארק בחזרה ללונדון, לאחר שניסיונו בתחום ההונאה הגיע לאוזני הפיקוד העליון של בעלות הברית, קודם לכינון המפקדה העליונה של חיל המשלוח של בעלות הברית.

ב-12 באוקטובר 1941 הגיע קלארק לספרד בזהות בדויה של עיתונאי ונעצר במדריד, בנסיבות לא ברורות, כשהוא לובש בגדי אישה. הוא נחקר, שוחרר והורשה לחזור לקהיר.

במהלך היעדרותו של קלארק, מערך ההונאה בפיקוד המזרח התיכון השתבש וכוח A נדחק מתפקידו בהובלת המערך. קלארק נשלח לאל עלמיין, כשכוחות בעלות הברית היו שם בנסיגה, לעבד תוכניות הונאה חדשות. עם שובו חזר כוח A לנהל את ההונאה.

במהלך 1942 הוציא קלארק לפועל את מבצע "אשד" (), מבצע הונאה שהציג סדר כוחות דמה גדול שלא התקיים. המבצע הוכתר בהצלחה ועד סוף המלחמה הכיר האויב ברוב היחידות המדומות כאמיתיות. במסגרת מבצע ברקלי השתתף קלארק ב"הקמת" הארמייה ה-12.

בשנים 1942–1945 המשיך קלארק לארגן את ההונאה בצפון אפריקה ובדרום אירופה ובמסגרת מבצע שומר ראש פיקד על מבצע קופר הד.

===לאחר מלחמת העולם השנייה===
קלארק פרש מהצבא בשנת 1947, חי את שארית חייו באלמוניות יחסית, כתב שני ספרים היסטוריים ומותחן, עבד עבור המפלגה השמרנית וניהל חברת אבטחה.

הוא נפטר בלונדון ב-1974.

==הערות שוליים==

קטגוריה:ביון במלחמת העולם השנייה
קטגוריה:מפקדים במסדר האימפריה הבריטית
קטגוריה:מסדר האמבט: עמיתים
קטגוריה:ציון לשבח (בריטניה)
קטגוריה:קצינים בריטים במלחמת העולם השנייה
קטגוריה:בריטים שנולדו ב-1899
קטגוריה:בריטים שנפטרו ב-1974
תחנת הרכבת התחתית דרום קנטון

תחנת הרכבת התחתית דרום קנטון (באנגלית: South Kenton station) היא תחנה של רשת הרכבת התחתית בלונדון. בתחנה הממוקמת בסמוך לגשר קנטון שבצפון מערב לונדון עובר קו בייקרלו של הרכבת התחתית של לונדון בנוסף למספר קווים פרבריים של הרכבת העילית של לונדון שעוצרים גם הם בתחנה.

== היסטוריה ==
התחנה נפתחה ב-3 ביולי 1933 עם רציף אי אחד ששירת את קו יוסטון ווטפורד DC, הגישה אל הרציף הייתה בעזרת גשר להולכי רגל אך הוא הוחלף מאוחר יותר על ידי מנהרה להולכי רגל, התחנה שעוצבה על ידי האדריכל ויליאם הנרי המלין נבנתה בבניין בסגנון "בטון וזכוכית" מודרני יותר, כולל חדר המתנה מודרני. כשנפתח קו בייקרלו הוא החל להשתמש בתחנה הזאת כתחנת עצירה.

== קישורים חיצוניים ==

דרום קנטון
יחסי מונקו – קוריאה הדרומית

יחסי מונקו–קוריאה הדרומית הם היחסים הדיפלומטיים הרשמיים שבין נסיכות מונקו לבין הרפובליקה של קוריאה.

== סקירה כללית ==
היחסים בין שתי המדינות כוננו במרץ 2007.

הסחורה שייבאה קוריאה הדרומית ממונקו בשנת 2017 שוויה 609,000 דולר אמריקאי והיא כוללת בעיקר מצלמות וידאו וחלקי חילוף למכונות. הסחורה שייבאה מונקו מקוריאה הדרומית שוויה 2,750,000 דולר אמריקאי והיא כוללת בעיקר חלקי חילוף לרכב ומוצרי קוסמטיקה שונים. בתחום ההשקעות, משקיעים הקוריאנים מאות מיליוני דולרים במונקו בעוד שתושבי מונקו משקיעים בקוריאה הדרומית כמיליון דולר בלבד.

אלבר השני, נסיך מונקו, ביקר מספר פעמים בקוריאה הדרומית.

== ביקורים מדרג גבוה ==
=== ממונקו לקוריאה הדרומית ===
* מאי 2012 - אלבר השני, נסיך מונקו
* אפריל 2015 - אלבר השני, נסיך מונקו
* מאי 2018 - אלבר השני, נסיך מונקו

== נציגויות דיפלומטיות ==
* מונקו אינה מיוצגת בקוריאה הדרומית בדרג השגרירות. מונקו מיוצגת בקוריאה הדרומית בדרג הקונסולרי באמצעות קונסוליה שהיא מחזיקה בסיאול, בירת המדינה.
* קוריאה הדרומית אינה מיוצגת במונקו, השגרירות שלה בפריז, בירת צרפת, הואמנה על מונקו.

== קישורים חיצוניים ==
* [http://www.mofa.go.kr/eng/nation/m_4902/view.do?seq=109 Principality of Monaco], אתר משרד החוץ של קוריאה הדרומית

== הערות שוליים ==
בננות (שיר של סטטיק ובן-אל תבורי)

בננות הוא שיר של הצמד סטטיק ובן-אל תבורי. השיר יצא לאור ב-27 ביוני 2019.

בסמוך לצאתו כסינגל, עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ של השיר צולם באולפן ובוים על ידי רומן בוצ'אצקי, המביים הקבוע של הצמד את הקליפ. בקליפ משתתפים הראפרים הישראלים טדי נגוסה, שחר סאול וצגאי בוי.

בשבוע הראשון צבר הווידאו קליפ כ-3 מיליון צפיות ביוטיוב.

נכון לינואר 2023 מונה הצפיות של הקליפ עומד על כ-34 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי סטטיק ובן-אל תבורי
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהולחנו על ידי ג'ורדי
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:שירים על צמחים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת Mobile1 Music
תחנת הרכבת התחתית כיכר הראלד/רחוב 34

תחנת הרכבת התחתית כיכר הראלד/רחוב 34 (באנגלית: 34th Street–Herald Square station) היא תחנת רכבת ותחנת רכבת תחתית במערכת הרכבת התחתית של ניו יורק הממוקמת מתחת לכיכר הראלד בצומת הרחובות 34 והשדרה השישית. התחנה היא השלישית בעומסה במערכת עם יותר מ-39,672,507 נוסעים שעברו בתחנה בשנת 2017.

==קווים==
מתחם התחנה מאפשר החלפה נוחה בין 8 קווים במערכת הרכבת התחתית:
* קווי ה- BMT הכוללים את קווים N ,R ,W.
* קווי ה- IND הכוללים את קווים B, D, F, M.
בנוסף לקווי הרכבת התחתית נמצאים גם קווי רכבת פרברים במתחם התחנה ותחנת אוטובוסים מרכזית בכניסה לתחנה.

==קישורים חיצוניים==

* 

==הערות שוליים==

קטגוריה:ניו יורק: תחנות רכבת תחתית
מכבי דימונה (כדוריד)

מכבי דימונה היא קבוצת כדוריד ישראלית מהעיר דימונה המתמודדת בליגת העל בכדוריד.

==היסטוריה==
המועדון הוקם בשנת 1983 והשתתף שנים רבות בליגה האחרונה בכדוריד.
בתום עונת 2016/2017 העפילה לליגה הלאומית. בעונת 2017/2018 לא הצליחה הקבוצה להעפיל לליגת העל, כשהפסידה במפגש כפול מול מכבי אבישי מוצקין.
בתאריך 31 במרץ 2019 העפילה לראשונה בתולדותיה לליגת העל בכדוריד, לאחר ניצחון ביתי 27–42 במחזור האחרון מול א.ס רמת השרון. לאחר סיום העונה, נפגשה הקבוצה לגמר "גביע ברנר" מול מכבי תל אביב והפסידה בתוצאה 25–34.

לאחר ההעפלה היסטורית, נקלעה הקבוצה בקשיים לגיוס תקציב ראוי לליגה הבכירה. אך הירתמות של מנכ"ל מכבי ישראל נאור גלילי לגיוס משאבים ותמיכה הביאה לפתרון והקבוצה אישרה את השתתפותה בליגה.

הקבוצה מארחת באולם הפיס החדש, הממוקם במתחם הקאנטרי קלאב שבצפון העיר. באולם 650 מקומות.

ב-6 ביוני חתם המאמן הפורטוגלי נונו אלברז ששימש כמנהל טכני בנבחרת הנוער של פורטוגל בכדוריד ואימן קבוצות מליגת העל הפורטוגלית בכדוריד ביניהן בנפיקה וספורטינג ליסבון. חתימה זו של נונו אלבארז הופכת אותו למאמן הזר השני בהיסטוריה של מועדון מכבי דימונה בכדוריד ולזר השני בתולדות המועדון לאחר המאמן לשעבר אנדראה וויסקוביץ.

ב-12 ביוני חתם השוער הפורטוגלי תומאס ואלנטה ואן זלר במועדון מכבי דימונה בכדוריד וזה הופך אותו לשחקן הזר הראשון בתולדות סגל שחקני המועדון והזר השלישי בקבוצה כולה לאחר המאמן הפורטוגלי נונו אלברז.

==סגל שחקנים==
* ויקטור זלנצוב (שוער)
* תומר סגרון (שוער)
* עומר גלוזמן (שוער)
* תומאס ואלנטה ואן זלר (שוער)
* ריף כהן
* רוי כהן
* צח מלול
* יובל שטיינברג
* נועם זינו
* לירן יצהר
* אלמוג איבגי
* לירן אקר
* מיכה שכמנצב
* דוראל בן סעדון
* דניאל טקץ'
* טל פאר

==מחלקת נוער==
המועדון מפעיל מחלקת נוער ובה 4 קבוצות גיל, ומחלקת נערות ובה שתי קבוצות גיל. קבוצת הנערים של האגודה היא אלופת המדינה לעונת 2018/2019.

==הערות שוליים==

דימונה
דימונה, כדוריד
קטגוריה:דימונה: ספורט
קורטינה ד'אמפצו

קורטינה ד'אמפצו (באיטלקית: Cortina d'Ampezzo), או בקיצור קורטינה, היא עיר וקומונה הממוקמת בהרי האלפים הדרומיים (הדולומיטים) במחוז ונטו בצפון איטליה. העיר ממוקמת על גדות נהר . העיר אירחה את אולימפיאדת החורף בשנת 1956 וכן עתידה לארח את אולימפיאדת החורף לשנת 2026 ביחד עם מילאנו.

==אודות העיר==
בימי הביניים הייתה העיר נתונה לשליטת האימפריה הרומית הקדושה. בשנת 1420 נכבשה העיר על ידי הרפובליקה של ונציה. לאורך השנים הייתה העיר תחת שליטה אוסטרית, בהמשך לתקופה קצרה תחת כיבוש נפוליאון בונפרטה, ולאחר מכן חזרה העיר לשליטה אוסטרית עד לשנת 1918, שלאחריה עברה העיר לשליטה איטלקית.

במאה ה-19 הפכה העיר למרכז תרבותי בולט לעבודת יד. בנוסף, נודעה העיר כמרכז לייצור רהיטים מעץ ומוצרים נוספים מנחושת, ברזל וזכוכית.

בעיר נמצאת בזיליקת סנטי פיליפו אה ג'אקומו, שנבנתה בשנים בין 1769 ל-1775, באתר שבו שכנו שתי כנסיות לשעבר במאות ה-13 ו-16. הבזיליקה היא המבנה המרכזי של הדקנות של קורטינה. בנוסף לכך, בעיר יש שלושה מוזיאונים מרכזיים.

מאחר שהעיר שוכנת בלב הרי הדולומיטים בעמק אלפיני, היא מהווה אתר נופש פופולרי עבור תיירי ספורט חורף, ויש בה אתר סקי מהחשובים בעולם. בעונות החורף, אוכלוסיית השוהים בעיר מטפסת בממוצע מ-7,000 ל-40,000.

העיר נבחרה לארח את אולימפיאדת החורף 1944, אך המשחקים בוטלו עקב מלחמת העולם השנייה. 12 שנים לאחר מכן, אירחה העיר את אולימפיאדת החורף 1956, אלו היו משחקי האולימפיאדה הראשונים ששודרו באמצעות הטלוויזיה. בשנת 2026, עתידה העיר לארח את אולימפיאדת החורף 2026 יחד עם העיר מילאנו.

מספר סרטי קולנוע צולמו בעיר, הידועים מביניהם הם "הפנתר הוורוד", "לעינייך בלבד" ו"סחרור מסוכן".

בעיר פועלים מספר מוזיאונים. בשנת 1941 נפתח מוזיאון לאמנות מודרנית שמציג באוסף שלו יצירות של אמנים איטלקים של המאה ה-20 לרבות פיורנצו תומאה שנולד באזור.

בעיר ישנן חנויות של מעצבי אופנה מובילים, ובכלל זה בנטון, גוצ'י וג'אוקס, כמו גם חנויות אמנות, עתיקות, מלאכה שונות, וכן חנויות המתמחות בציוד עבור טיפוס הרים. עם זאת, המרכז "לה קופרטיבה די קורטינה" שנוסד בשנת 1893, הוא הסמל של העיר לקניות.

שמה של העיר היווה השראה לשמה של דגם המכונית פורד קורטינה, שחברת פורד ייצרה בשנים 1962–1982.

== ערים תאומות ==

* 
* 

==גלריה==
<gallery>
קובץ:Cortina 1971 3.jpg|העיר בשנת 1971
File:Cortina dall'alto.jpg|תצפית על העיר
File:Franchetti.JPG|מסלולי הסקי בעיר
Italy-01316 - Cortina d'Ampezzo (21968608735).jpg|מדרחוב ועיריית קורטינהרחוב בעיר
</gallery>

==קישורים חיצוניים==

* 
* [https://www.xplorer.co.il/map/europe/italy/cortina_dampezzo_italy?i=info מידע על טיול בקורטינה ד'אמפצו] באתר xplorer
* 

קטגוריה:ונטו: ערים
קטגוריה:ערים שאירחו משחקי חורף אולימפיים
ג'ון חאירו רואיס

ג'ון חאירו רואיס ברנטס (בספרדית: John Jairo Ruiz Barrantes; נולד ב-10 בינואר 1994) הוא כדורגלן קוסטה ריקאי המשחק בעמדת הקיצוני.

==קריירת מועדונים==
רואיס התחיל את הקריירה שלו במחלקת הנוער של דפורטיבו סאפריסה. ב-29 באוגוסט 2011 רואיס ערך את הופעת הבכורה שלו בקבוצה הבוגרת בניצחון 0–1 נגד אוריון. ב-12 בספטמבר 2011 רואיס הבקיע את שער הבכורה שלו בקבוצה הבוגרת בניצחון 1–4 נגד סן קרלוס.

בינואר רואיס חתם לארבע שנים בליל מליגת העל הצרפתית, תחילה שיחק בקבוצת המילואים. ביולי רואיס הושאל למוסקרון מליגת העל הבלגית עד לסיום העונה. בקיץ , רואיס הצטרף לקבוצה הבוגרת של ליל, אך כעבור זמן קצר הושאל לאוסטנדה מליגת העל הבלגית. ב-25 באוגוסט 2015 רואיס הושאל לדניפרו מליגת העל האוקראינית.

ב-28 ביוני 2016 רואיס חתם לשלוש שנים בכוכב האדום בלגרד מליגת העל הסרבית. ב-12 ביולי רואיס ערך את הופעת הבכורה שלו בקבוצה בניצחון 1–2 נגד ולטה.

ב-9 באוגוסט 2017 רואיס חתם באל-פייחה מליגת העל הסעודית.

בינואר רואיס חזר לקוסטה ריקה וחתם בדפורטיבו סאפריסה.

ב-3 ביולי 2019 רואיס חתם בעירוני קריית שמונה מליגת העל. הוא שוחרר מהקבוצה בינואר 2020 וחתם בארדיאנו.

==קישורים חיצוניים==

==הערות שוליים==

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:חלוצי כדורגל קוסטה ריקאים
קטגוריה:פונטרנס: כדורגלנים
קטגוריה:כדורגלני דפורטיבו סאפריסה
קטגוריה:כדורגלני ליל
קטגוריה:כדורגלני מוסקרון
קטגוריה:כדורגלני אוסטנדה
קטגוריה:כדורגלני דניפרו
קטגוריה:כדורגלני הכוכב האדום בלגרד
קטגוריה:כדורגלני אל-פייחה
קטגוריה:כדורגלני עירוני קריית שמונה
קטגוריה:כדורגלני ארדיאנו
קטגוריה:כדורגלני נבחרת קוסטה ריקה
קטגוריה:כדורגלנים זרים בישראל
קטגוריה:ספורטאים זרים בצרפת
קטגוריה:ספורטאים זרים בבלגיה
קטגוריה:ספורטאים זרים באוקראינה
קטגוריה:ספורטאים זרים בסרביה
קטגוריה:ספורטאים זרים בערב הסעודית
קטגוריה:ספורטאים קוסטה ריקאים בישראל
קטגוריה:קוסטה ריקאים שנולדו ב-1994
קייטה באלדה

קייטה באלדה דיאו (בספרדית: Keita Baldé Diao; נולד ב-8 במרץ 1995) הוא כדורגלן סנגלי, המשחק בנבחרת סנגל.

== קריירת מועדונים ==
באלדה נולד בעיירה ארבוקייס הנמצאת בקטלוניה, שבספרד, להורים שהיגרו לספרד מסנגל. בגיל 9 באלדה הצטרף לאקדמיה של ברצלונה הקבוצה הגדולה בקטלוניה. באלדה שיחק באקדמיה של ברצלונה תשע שנים ונחשב לאחד השחקנים המוכשרים באקדמיה של ברצלונה. בשנת 2011 כשקבוצת הנוער הייתה בטורניר בקטר באלדה מתח את אחד מחבריו לקבוצה כשהוא שם על מיטתו של חברו קוביות קרח. כתוצאה מהמתיחה ברצלונה הענישה את באלדה והעבירה אותו למחלקת הנוער של המועדון קורנייה מהליגה הרביעית בספרד. בעונתו הראשונה בקורנייה הוא כבש 47 שערים ולאחר עונתו השנייה באלדה סירב לחזור לברצלונה אליה הוא היה שייך ועבר לקבוצת לאציו האיטלקית תמורת 300 אלף דולר ששולמו לברצלונה.

=== לאציו ===
בשנתו הראשונה באקדמיה של לאציו באלדה נמנע להשתתף במשחקים רשמיים של קבוצת הנוער משום שאין לו אזרחות ספרדית אירופאית, לבסוף בשנת 2012 הוא קיבל את האזרחות הספרדית ובעונת 2012/2013 הוא הצטיין בקבוצת הנוער של לאציו בליגת הפרימוורה. ואף זומן מספר פעמים באותה עונה לסגל הקבוצה הבוגרת של לאציו המשחקת בסרייה א'. בעונת 2013/2014 המאמן ולדימיר פטקוביץ' הפך את קייטה לשחקן סגל קבוע. ב--10 בנובמבר 2013 כבש קייטה את שער הבכורה שלו במדי לאציו בתיקו 1-1 של הקבוצה מול פארמה במסגרת הסרייה א'. באותה עונה הוא ערך 35 הופעות וכבש שישה שערים. בעונת 2016/2017 קייטה סיפק את עונת השיא שלו במדי לאציו, הוא כבש שישה עשר שערים בסרייה א' ועזר לקבוצה לסיים במקום החמישי.

=== מונקו והשאלה לאינטר ===
ב-29 באוגוסט 2017 חתם באלדה במונקו אלופת הליגה הצרפתית תמורת 30 מיליון אירו. בעונתו במונקו הוא כבש 8 שערים בליגה הצרפתית ושיחק עם הקבוצה בליגת האלופות.

ב-13 באוגוסט 2018 חזר באלדה לסרייה א' כשמונקו שלחה אותו בהשאלה לאינטר מילאנו. בעונתו באינטר מילאנו הוא כבש חמישה שערים, כולל שער בניצחון 1–2 על אמפולי במחזור האחרון של העונה, שער שעזר לאינטר מילאנו להשיג כרטיס לליגת האלופות.

== קריירה בינלאומית ==
קייטה מייצג את הנבחרת הבוגרת של סנגל מולדת הוריו. על אף שהוא גדל בספרד והוא מחזיק באזרחות ספרדית שאיפשרה לו לשחק בנבחרת ספרד. קייטה ערך את הופעת הבכורה שלו במדי נבחרת סנגל במשחק נגד נבחרת ניז'ר במסגרת מוקדמות אליפות אפריקה לאומות 2017. קייטה כבש את שער הבכורה שלו במדי נבחרת סנגל בניצחון 2–0 של סנגל על נבחרת נמיביה במסגרת אותו קמפיין מוקדמות.

הוא שותף עם נבחרתו בגביע אפריקה לאומות 2017 והגיע עד לחצי הגמר, במונדיאל 2018 וכן בגביע אפריקה לאומות 2019 בו הגיעו לגמר.

==קישורים חיצוניים==

קטגוריה:כדורגלנים סנגלים
קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:חלוצי כדורגל סנגלים
קטגוריה:כדורגלני לאציו
קטגוריה:כדורגלני מונקו
קטגוריה:כדורגלני אינטר מילאנו
קטגוריה:כדורגלני סמפדוריה
קטגוריה:כדורגלני קליארי
קטגוריה:כדורגלני ספרטק מוסקבה
קטגוריה:כדורגלני נבחרת סנגל
קטגוריה:כדורגלני אספניול
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ספרדים שנולדו ב-1995
תחנת הכוח הסולארית שמס מעאן

תחנת הכוח הסולארית שמס מעאן (בערבית: محطة شمس معان للطاقة الشمسية; מילולית: תחנת שמס מעאן לאנרגיה שמשית) היא תחנת כוח לייצור חשמל באמצעות אנרגיה סולארית הממוקמת במחוז מעאן שבדרום ירדן. לתחנה כושר ייצור חשמל של 160 מגוואט.

התחנה ניצבת בקרבת העיר מעאן, כ-210 קילומטר מדרום לעיר עמאן. היא מתפרסת על פני שטח של 1.9 קילומטר רבוע.

בניית התחנה החלה בשנת 2014. היא נבנתה בתוך 30 חודשים והופעלה ב-8 באוקטובר 2016. עלות הקמתה הגיעה ל-160 מיליון דולר.

==ראו גם==
* תחנת הכוח התרמית עקבה

==קישורים חיצוניים==
* [http://jordantimes.com/news/local/maan-boasts-largest-solar-power-plant-region Maan boasts largest solar power plant in region], באתר Jordan Times, 4 באוקטובר 2016

שמס מעאן
קטגוריה:ירדן: תחנות כוח